Hêzê Sûrîyaya Demokratike (QSD) çarçeweya Hamleya Firtineyê Cizîrî de bilançoyê 24 saetanê peyênan eşkera kerd.
Eşkerayîye de ca dîyan nînan:
‘‘Cepheyê Baxozî de hêzanê ma pêkewtişanê giran ra dima 500 meterê aver şîyê. Pêkewtişan de xeylê çeteyî ameyî kiştene û xeylê cepilxanê kewtê dest. Reyna xeylê mayinê ke çeteyan herême de ca kerdî, ê zî ameyî bêtesîr kerdene.
Teyaranê şerî yê Koalîsyonê Mîyanneteweyî 24 saetanê peyênan de xeylê nuqteyî hedef girewtî.
Herêma Hecînî de zî binateyê hêzanê ma û çeteyanê DAÎŞî de pêkewtişî ameyî cuyayene. Çeteyan çekê giranî şuxulnayî la hêzena ma qet zirar nêdî. Derheqê hûmarê merde çeteyan de zanayîş nêgerîya.
Herême de pêkewtişî dewam kenî.‘‘
Goreyê blançoya QSDyî 23 çeteyî ameyî kiştene.
Teyaranê şerî yê Koalîsyonê Mîyanneteweyî nuqteyê çeteyan 5 rey hedef girewtî.
2 nuqteyî ameyî îmha kerdene û xeylê çekê çeteyan kewtî dest.
